Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: erõsítõ – információk megismerésével kapcsolatban felvetett problémák pedig nem hozhatók összefüggésbe az Alkotmány felhívott rendelkezéseivel. Megjegyzi az Alkotmánybíróság – ahogyan azt a 35/1991. (VI. 20.) AB határozatában (ABH 1991, 175, 176.) kifejtette –, hogy két
Paragraph Index: 1483

5. Cikk (1) bekezdése kifejezetten elõírja a kölcsönvevõ vállalkozásnál érvényben levõ – többek között – az állapotos nõk és szoptató anyák védelmére, valamint a nõk és férfiak közötti egyenlõ bánásmódra vonatkozó szabályok betartása vonatkozásában a törvényi, rendeleti, közigazgatási rendelkezésekben, kollektív szerzõdésekben és/vagy egyéb általános rendelkezésekben meghatározottak szerint. Az 5. Cikk (2) bekezdése a fizetés tekintetében lehetõvé teszi, hogy a tagállamok – a szociális partnerekkel való konzultációt követõen – az alapelv alkalmazása alól mentességet biztosítsanak, amennyiben a munkaerõ-kölcsönzõvel kötött tartós munkaszerzõdéssel rendelkezõ kölcsönzött munkavállaló a kikölcsönzések közötti idõszakban is kap fizetést. Az 5. Cikk nevesíti azokat az eseteket is, amelyek fennállása alapot adhat a tagállamoknak a fentiektõl eltérõ szabályok, illetve türelmi idõ megállapítására. Az Irányelv tehát az – alkalmazásában – alapvetõ munka- és foglalkoztatási feltételekre vonatkozóan írja elõ általános érvénnyel (a kölcsönvevõnél alkalmazásban álló munkavállalókkal való összevetésben) az egyenlõ bánásmód követelményének érvényesülését, amely alól a fizetés tekintetében lehetõséget ad a tagállamoknak a derogációra, ha a kölcsönbeadó munkáltatóval tartósan fennálló jogviszonyokban a kölcsönzött munkavállaló bérezése a kikölcsönzések közötti idõszakban (a tényleges foglalkoztatás hiányában) is biztosított. 2.2.2. Az Alkotmánybíróság megállapította, hogy az indítványozó által a jelen ügyben felvetett probléma csak részben áll fenn, a törvényhozó ugyanis az indítvány benyújtását követõen a kölcsönzött munkavállalók bérének és egyéb juttatásainak a kölcsönvevõvel munkaviszonyban álló munkavállalók béréhez közelítését szolgáló rendelkezéseket vezetett be: az Mtm1. 21. §-ával kiegészítette, majd az Mtm2. 8. §-ában módosította az Mt. 193/H. §-át. E módosítások nyomán a jelenleg hatályos szabályozás [193/H. §

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes